Noul avion de luptă de la Răsărit "mai bun" decât temutul F-35 american. Țara NATO care își laudă arma în fața SUA
Un stat NATO susține că noul său avion de luptă, de generația a cincea, este mai bun decât celebrul F-35 fabricat în SUA.
Directorul general al Turkish Aerospace Industries (TAI), Temel Kotil, a făcut afirmații îndrăznețe cu privire la noul avion de luptă KAAN al țării, afirmând inclusiv că aeronava de generația a cincea este mai bună decât F-35 fabricat în SUA.
Declarația a fost făcută în urma celui de-al doilea test de zbor al aeronavei, mult așteptat, la începutul acestei luni, la o bază militară din Ankara.
"Acest avion este mai bun decât F-35. F-35 transportă șase tone, KAAN transportă 10 tone de muniție", a declarat Kotil pentru Turkiye Newspaper, potrivit The Defence Post.
De asemenea, Kotil a precizat că avionul de luptă turcesc are două motoare, în comparație cu modelul american, care este propulsat de un singur motor. "A avea două motoare înseamnă mai multă energie și radare care iluminează o distanță mai mare", a spus el.
Faptul că Turcia a ieșit la rampă cu KAAN ar putea avea legătură cu decizia SUA de a exclude Ankara din programul F-35 după ce aceasta a achiziționat un sistem rusesc de apărare aeriană.
İlk uçuşunu 21 Şubat’ta başarı ile gerçekleştiren Milli Muharip Uçağımız, bu sabah 08.46’da pisten havalanarak 14 dakika havada kaldı ve 10 bin feet irtifaya… pic.twitter.com/aGNviQxyAX
— Prof. Dr. Haluk Görgün (@halukgorgun) May 6, 2024
Turcia vinde avioane KAAN
Programul KAAN a început ca parte a unui efort al Turciei de a-și dezvolta propriul avion de luptă, deoarece nu a putut primi aprobarea de a achiziționa avionul de luptă fabricat de Lockheed Martin.
În ciuda faptului că a finalizat doar al doilea test de zbor, Kotil a sugerat așteptările mari ale pieței pentru KAAN.
El a declarat că TAI își propune să livreze 20 de aeronave noi până în 2028 și "mult mai multe" între 2030 și 2033.
Numai în Turcia, planul este de a achiziționa sute de avioane KAAN, care vor cuprinde cea mai mare parte a flotei de avioane de luptă a Forțelor Aeriene Turce.
Până în 2028, compania speră să fabrice motoare de producție internă pentru noile avioane de luptă.
Echipat cu armament avansat, se pare că KAAN este capabil să se angajeze în lupte aer-aer și să efectueze lovituri supersonice de precizie.